VENDIM
Nr. 270, datë 2.5.2024

PËR NJË SHTESË DHE NJË NDRYSHIM NË VENDIMIN NR. 420, DATË 8.6.2016, TË KËSHILLIT TË MINISTRAVE, “PËR MIRATIMIN
E CEREMONIALIT SHTETËROR TË REPUBLIKËS 
SË SHQIPËRISË”, TË NDRYSHUAR


Në mbështetje të nenit 100 të Kushtetutës dhe të nenit 17, të ligjit nr. 23/2015, “Për shërbimin e jashtëm në Republikën e Shqipërisë”, me propozimin e ministrit për Evropën dhe Punët e Jashtme, Këshilli i Ministrave 

VENDOSI:


1. Në vendimin nr. 420, datë 8.6.2016, të Këshillit të Ministrave, të ndryshuar, në kapitullin VI, pika 6, të tekstit të “Ceremonialit shtetëror të Republikës së Shqipërisë”, bashkëlidhur vendimit, bëhet shtesa dhe ndryshimi i mëposhtëm:
a) Në nënpikën 6.2 shtohet nënndarja “22 nëntor – Dita e Alfabetit”;
b) Në nënpikën 6.4, nënndarja “20 nëntor – Dita e Alfabetit”, shfuqizohet.
2. Ngarkohet Ministria për Evropën dhe Punët e Jashtme për zbatimin e këtij vendimi.
Ky vendim hyn në fuqi pas botimit në Fletoren Zyrtare.

ZËVENDËSKRYEMINISTËR
Belinda Balluku

